
Itaas ang antas ng digmang bayan 
sa bagong dekada A 


Ne solidong katayuan ngayon ang Partido Komunista ng Pilipi- i 


nas, Bagong Hukbong Bayan (BHB) at rebolusyonaryong mama- 
mayan para maisulong ang digmang bayan sa bagong dekada sa 
antas na di pa nito naaabot sa nakaraan. 

Pinakamatibay na batayan nito ang naipong lakas, karanasan at ma- }Ẹ* 
niningning na tagumpay ng digmang bayan nitong nakaraang mahigit pay 
apat na dekada, at ang higit pa nitong pagkakapanday bunga ng ma- li 
tagumpay na pagharap at pagbigo sa sa todong gera at Oplan o a 
Bantay Laya ng rehimeng US-Arroyo nitong katatapos na Q 
dekada. PU 

Nagdudulot ng higit pang paborableng obheti- KC 
bong kundisyon para sa ibayong pagsulong at mala- -A 5 
laking pag-igpaw ng rebolusyong Pilipino ang pagkaka- Ch 
sadlak sa depresyon ng pandaigdigang sistemang ka- 7/ ro 
pitalista at lalong pagkakabaon sa permanenteng T N 
krisis ng malakolonyal at malapyudal na sistema Ni 
sa Pilipinas. IN 

Determinado ang Partido at lahat ng rebolu- 
syonaryong pwersa na gampanan ang mga tungkulin 
upang umigpaw nang malaki ang digmang bayan sa 
unang limang taon ng bagong dekada mula sa yugto ng 
estratehikong depensiba tungo sa estratehikong pagka- 
patas. 

Sa pagharap sa malaking hamong ito, maraming 
paghahanda at pagsisikap ang dapat pursigidong 
isagawa ng lahat ng mga kadre, kasapi, mandirigma, (fl. 
aktibista at rebolusyonaryong mamamayan. 

Una sa lahat, dapat higit na palakihin at palaka- 
sin ang Partidong namumuno sa rebolusyonaryong kilu- ` 
san. Dapat pag-ibayuhin ang pagrerekrut laluna sa 13 
hahay ng mga manggagawa, iba pang masang anak- NG 


Mga tampok sa Progresibong lider- Tropa ng 16th IB, Hamon sa dominasyon 
. . masa, sumukob sa inambus sa Quezon ng dolyar sa Latin 

pawis at petiburgesya. Hubugin 
mula sa kanila ang ilampung libong 
proletaryong rebolusyonaryong ma- 
kapagtuturo at makapamumuno sa 
pagrerebolusyon ng sambayanang 
Pilipino. Maagap na armasan sila 
ng tatlong antas na edukasyong 
pam-Partido at tuluy-tuloy na ha- 
sain sila sa Marxista-Leninista-Ma- 
oistang paninindigan, pananaw at 
pamamaraan. Maagap na itatag ang 
mga sangay, grupo at nakatataas 
na antas ng pamumuno sa Partido 
sa mga nakikilusang lokalidad at 
organisasyon, at mga kinakalla- 
ngang saklaw ng gawain. 

Tuluy-tuloy na sanayin ang li- 
bu-libong kadreng maaasahan sa 
epektibong pamumuno mula sa pi- 
nakabatayan hanggang sa pamban- 
sang antas. Napakahalagang mapa- 
sigla ang pagpapadala ng mga kad- 
re at potensyal na kadre mula sa 
mga lunsod at sentrong bayan para 
sumanib sa hukbong bayan. Sa ka- 
nayunan pinakakinakailangan ang 
pinakamaraming dagdag na kadre 
na may maunlad na katangiang 
proletaryo at mataas na intelek- 
twal at iba pang kasanayan. 

Dapat lalong pahusayin, para- 
mihin at mapangahas na ilarga sa 
mga gawain ang daan-daan libong 


mga aktibistang masa. Sa pamama- 
gitan nila, ilang ulit na napalalaki 
ang kakayahan ng Partido at huk- 
bong bayan na saklawin, pukawin, 
organisahin at pakilusin ang ma- 
sang anakpawis at iba pang sektor 
ng mamamayan sa kanayunan at 
kalunsuran, kapwa sa lihim at ha- 
yag na paraan. 

Ibayong paigtingin ang mala- 
ganap at masinsing pakikidigmang 
gerilya batay sa papalawak at pa- 
palalim na baseng masa. Nagagawa 
na ng Bagong Hukbong Bayan ang 
maglunsad ng mahigit isang takti- 
kal na opensiba bawat araw. Mahi- 
higitan ito sa mga darating na ta- 
on sa ibayong pagpapalaki at pag- 
papahusay pa ng ating hukbong 
bayan at sa pagsasamantala sa mga 
kaguluhan at kahinaan sa panig ng 
kaaway. Paduguin nang husto ang 
kaaway sa ulo at katawan at pada- 
gundungin ang mga aksyong mili- 
tar ng BHB sa buong kapuluan. 

Dapat palakasin ang rekrutment 
sa hukbong bayan mula sa daan- 
daan libong aktibista at rebolusyo- 
naryong mamamayan sa kanayunan 
at kalunsuran. Paghusayin ang ka- 
nilang konsolidasyon sa ideolohi- 
ya, pulitika at militar upang lalo si- 
lang makapagpunyagi sa mataga- 


lang digmang bayan at magsilbing 
balon ng mahuhusay na kadre ng 
Partido at Pulang kumander ng 
hukbong bayan. 

Gawing lakas-kumpanya ang 
malaking mayorya ng mga lara- 
ngang gerilya at sikaping buuin 
ang tig-isang platun bilang sali- 
gang yunit ng hukbong bayan sa 
kalakhan ng nasasaklaw na mga 
munisipalidad. Tiyakin ang pagta- 
tayo ng mga yunit ng milisyang ba- 
yan at higit na maraming kwerpo 
sa pagtatanggol-sa-sarili sa mga 
nakokonsolidang baryo. Maaaring 
magdeploy ng mga armadong parti- 
sano sa mga lunsod na saklaw ng 
mga larangang gerilya. Masusing 
pag-aralan, masinop na paghanda- 
an at mabisang labanan ang pani- 
bago at mas patitindihin pang kon- 
tra-rebolusyonaryong oplan na ipa- 
palit sa nabigong OBL. 

Layunin ng kasalukuyang mala- 
ganap at masinsing pakikidigmang 
gerilya ang tuluy-tuloy at kumula- 
tibong paghigop ng lakas ng ka- 
away sa pamamagitan ng papara- 
ming bira, laluna sa mahihina at 
nahihiwalay na bahagi nito. 

Sa mga rehiyon at larangang 
gerilyang may kahandaan na, maa- 
aring unti-unting paunlarin ang 
angkop na mga bertikal na pwersa 
ng hukbong bayan at isulong ang 

ilang panimulang elemento ng re- 
gular na pakikidigmang makilos sa 
proseso ng pagpapalaganap, pag- 
sisinsin at pagtataas ng antas ng 
pakikidigmang gerilya. Magsisilbi 
ang mga itong madulas na transi- 
syon tungong ganap na regular na 
pakikidigmang makilos na siyang 
pangunahing anyo ng pakikidigma 
sa yugto ng estratehikong pagka- 
patas. 

Paalun-alon nating palawakin 
at sinsinin ang rebolusyonaryong 
baseng masa. Paramihin at pata- 
tagin ang ilang milyong mamama- 
yang kasalukuyang bumubuo nito. 
Pursigido nating itayo ang nagta- 
talikurang mga larangang gerilya 

Anibersaryo ng PKP 
Lider-masa, sumukob sa BHB 
AFP, bigo sa Samar 
Matatagumpay na opensiba 
Ambus sa Cagayan Valley 
Tropa ng 16th IB, tinambangan 


Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Mga tagumpay sa Panay 
Rebolusyong agraryo sa Caraga 
Lider-Lumad, pinaslang 
Pagbabago ng klima 
Raling iglap, inilunsad ng MSP 
Sa ibayong dagat 
Hamon sa dominasyon ng dolyar 
Kasaysayan ng ALBA 
Effigy ni Obama, sinunog 


Balita 


sa karamihan ng mga distritong 
kongresyunal sa kanayunan na di 
pa nasasaklaw ng kasalukuyang hu- 
migit-kumulang 120 larangang ge- 
rilya. Sinsinin ang mga ito hang- 
gang sa masaklaw ang nakarara- 
ming munisipalidad dito. 

Napakahalagang mapalawak at 
mapasigla ang rebolusyong agrar- 
yo. Dapat na palakasin ang rebolu- 
syonaryong baseng masa sa lara- 
ngan ng organi- 
sasyon, puliti- 
ka, militar, eko- 
nomya, kagali- 
ngang publiko 
at kultura. Mula 
sa milyun-mil- 
yong mamama- 
yang abot nito, 
makapagrerek- 
luta tayo ng pi- 
nakamaraming 
dagdag na 
pwersa ng Par- 
tido, hukbong 
bayan at iba't 
iba pang orga- 
nisasyong ma- 
sa. 

Tuluy-tuloy 
nating iangat 
ang antas ng konsolidasyon ng re- 
bolusyonaryong baseng masa sa la- 
hat ng lugar at itatag ang mga de- 
mokratikong organo ng pamahala- 
ang bayan at iba pang organo ng 
kapangyarihang pampulitika sa 
mga nakokonsolidang saklaw mula 
sa baryo, munisipalidad at distrito 
pataas. Dapat ilarga ang sariling 
pag-oorganisa at demokratikong 
paggugubyerno ng mamamayan sa 
gabay ng mga lokal na organisa- 
syon ng Partido sa mga konsolida- 
dong baseng gerilya. Bibigyan nito 
ang Partido at hukbong bayan ng 
malaking kaluwagan para harapin 
ang iba pang gawain, kabilang na 
ang ibayong pagsusulong ng arma- 
dong pakikibaka. 

Sa kalitatibong pagtataas ng 
antas ng konsolidasyon ng rebolu- 

syonaryong baseng masa at pagla- 
lansag ng kapangyarihang pampu- 
litika ng kaaway sa malalawak na 
lugar, tinatanaw natin ang pag-us- 
bong ng mauunlad at relatibong 
matatatag na rebolusyonaryong 
base at larangan ng digma, habang 
umaabante ang digmang bayan 
mula sa maunlad na yugto ng es- 
tratehikong depensiba patungo sa 
yugto ng estratehikong pagkapa- 
tas. 

Ibayo na- 
ting pasiglahin, 
palaganapin at 
paigtingin ang 
kilusang masa 
at mga pakiki- 
bakang anti- 
imperyalista, 
antipyudal at 
antipasista sa 
iba't ibang sak- 
law sa buong 
bansa. Palawa- 
kin natin ang 
saklaw at pata- 
asin ang antas 
ng pagpaplano 
at koordina- 
syon ng mga 
pakikibakang 
masa upang mas marami pang ma- 
mamayan ang mapalahok, mas 
epektibong makamit ang mga layu- 
nin nito at mas matitinding dagok 
ang maidulot sa kaaway. Walang 
kapaguran nating palaganapin ang 
rebolusyonaryong propaganda sa 
iba't ibang paraan at daluyan para 
maabot, mapukaw at mapakilos 
ang pinakamaraming mamamayan 
at makabig sila sa panig ng rebolu- 
syon. 

Tuluy-tuloy nating itaas ang 
antas ng militansya ng mga kilusan 
at pakikibakang masa hanggang sa 
humantong ito sa mga pag-aalsang 
bayan sa iba't ibang lugar sa kapu- 
luan at mayanig ang reaksyunar- 
yong paghahari. 

Samantala, ang tindi ng panda- 
igdigang krisis ng kapitalismo ay 


magpapaalab sa iba pang mga pro- 
letaryo, demokratiko at anti-imper- 
yalistang rebolusyon at mga kilu- 
sang masa sa iba't ibang bansa, la- 
luna sa Ikatlong Daigdig. Inaasa- 
han natin ang higit na pagtutulu- 
ngan ng mga proletaryong rebolu- 
syonaryo at iba pang progresibo, 
anti-imperyalista at maka-mama- 
mayang kilusan at pwersa sa daig- 
dig. Magdudulot ng inspirasyon at 
lakas ang tulungang ito sa mga re- 
bolusyonaryong kilusan sa iba't 
ibang panig ng daigdig. 

Ang pagsulong ng marami pang 
rebolusyonaryong pakikibaka sa 
daigdig at paglaganap ng pandaig- 
digang suporta sa digmang bayan 
sa Pilipinas ay magsisilbi ring ma- 
lawak na kalasag sa tumitinding 
panghihimasok ng imperyalismong 
US sa rebolusyonaryong gera sa Pi- 
lipinas at pagsuhay sa naghihinga- 
long papet na reaksyunaryong es- 
tado. 

Habang patuloy na nakapagha- 
hari ang kinamumuhiang rehimeng 
US-Arroyo, mananatili itong pa- 
ngunahing target ng paglaban sa 
buong bansa. 

May humalili man kay Arroyo na 
ibang punong papet, hindi tatanta- 
nan ng rebolusyonaryong kilusan 
ang paglaban sa kabuuan ng reak- 
syunaryong papet na estado at sis- 
tema hangga't hindi ito tuluyang 
naibabagsak at napapalitan ng ba- 
gong demokratikong estado at sis- 
tema na may sosyalistang perspek- 
tiba. 

Depende sa kaseryosohan ng 
papalit na rehimen sa prosesong 
pangkapayapaan, maaaring mare- 
solbahan ang ilan o kalakhan ng 
sustantibong adhikain ng rebolu- 
syon at mamamayan. Makatutulong 
ang muling pagbubukas at pagsu- 
sulong ng usapang pangkapayapa- 
an sa pagkakamit ng mga rebolu- 
syonaryong layunin at sa pagpapa- 
igsi sa mga yugto at kabuuang pro- 
seso ng matagalang digmang ba- 
yan. [AB] 

Anibersaryo ng PKP, matagumpay 
na naipagdiwang sa Mindanao 


nao ng ika-41 anibersaryo ng Partido sa pamumuno ni Jorge “Ka 


M atagumpay na naidaos ang pangunahing pagdiriwang sa Minda- 


Oris” Madlos sa kabila ng lantarang mga paglabag ng AFP sa sa- 
rili nitong deklarasyon ng tigil-putukan na umiral umano noong Disyem- 
bre 24-26. Umabot sa 3,000 katao ang dumalo sa makulay na selebra- 
syon. Kabilang dito ang mga mamamayan mula sa ibang prubinsya, ba- 
yan at baryo, 39 na kagawad ng midya at mga lokal na pulitiko. 


Nanawagan si Ka Oris ng lubus- 
lubusang pagtupad ng mga tungku- 
lin ng lahat ng rebolusyonaryong 
pwersa sa susunod na limang taon 
para maabot ang estratehikong 
pagkapatas mula sa estratehikong 
depensiba. 

Ipinanawagan niya ang pagpa- 
paigting ng armadong pakikibaka. 
Aniya, 90% ng mahigit 300 malala- 
kas na armas na nadagdag sa arse- 
nal ng BHB sa Mindanao noong 
2009 ay nagmula sa mga taktikal 
na opensiba laban sa mga militar 
at pulis. Ilan daang libong magsa- 
saka rin ang nabiyayaan sa pagsu- 
sulong ng rebolusyong agraryo sa 
buong isla ng Mindanao. Nakapag- 
palawak din sila ng eryang kinikilu- 
san sa Northeastern Mindanao Re- 
gion (NEMR) at iba pang bahagi ng 
isla. 

Tampok din sa pagdiriwang ang 
pagpupugay sa mga kagawad ng 
midya na pinaslang sa Ampatuan, 
Maguindanao noong Nobyembre 
23. Matapos basahin ang pahayag 
ng pagpupugay, paisa-isang bi- 
nanggit ni Ka Oris ang mga panga- 
lan ng 31 kagawad ng midya na 
biktima ng masaker sa Maguinda- 
nao. Pinangunahan naman ni Ka 
Maria Malaya, tagapagsalita ng 
NDF-NEMR at mga panauhing ma- 
mamahayag ang pagsindi ng mga 
kandila para sa mga namartir na ta- 
gamidya. 

Mga paglabag ng AFP sa tigil- 
putukan. Samantala, iniulat ni Ka 
Oris ang pagtatangka ng AFP na 
bulabugin ang pangunahing sele- 


4 


brasyon ng NDF-Mindanao. Nagtayo 
ang mga elemento ng 58th IB at 
41st DRC ng mga tsekpoynt sa Ba- 
rangay Ganayon at Diatagon sa Li- 
anga, Barangay Poblacion at Buhi- 
san sa San Agustin at Barangay 
Amontay sa Marihatag noong Dis- 
yembre 25 para iharas ang mga ma- 
mamayan, alyado at kaibigang nais 
dumalo sa pagdiriwang. Tinakot 
ang ilang drayber ng motorsiklo 
para makunan ng impormasyon 
hinggil sa aktwal na lugar na pag- 
darausan ng selebrasyon. 

Isang araw matapos ang pagdi- 
riwang, isang kumpanya mula sa 
mga nabanggit na yunit-militar ka- 
sabay ang dalawang armored per- 
sonnel carrier, isang tangke, isang 
military jeep at isang military pick- 
up ang pumasok sa pinagdausan ng 
pagdiriwang sa may Barangay Ma- 
haba, Marihatag pero ma- 


ayos nang nakaalis ang mga -= 


gerilya matapos makalabas 
ang mga imbitadong kaga- 
wad ng midya at iba pang bi- 
sita. Masusing sinubaybayan | 
ng BHB ang kilos ng kaaway. 
May mahigpit na tagubilin sa 
mga gerilya na huwag paputukan 
ang mga yunit-militar bilang pag- 
galang sa pagdiriwang ng mga lo- 
kal na residente sa bagong taon. 
Samantala, pinigil sa mga tsek- 
poynt at nirekisa ang mga sasak- 
yang nagmula sa Marihatag at ki- 
nunan ng bidyo ang mga pasahero. 
Matapang naman itong hinarap ng 
midya at iba pang mamamayan. Ki- 
nunan din ng bidyo ng midya ang 


N. Am 


gayong harasment at ipinalabas ito 
sa telebisyon. 

Noon ding Disyembre 25, nag- 
tayo ng tactical command post ang 
58th IB malapit sa lugar na pagda- 
rausan ng selebrasyon sa Front 30 
sa may Tago River, San Manuel, Su- 
rigao del Sur. Kinabukasan, pumu- 
sisyon na ang mga pwersang mili- 
tar bilang paghahanda sa pag-ata- 
ke. Nagpasya ang komiteng nanga- 
ngasiwa sa pagdiriwang na huwag 
nang ituloy ang ibang bahagi ng 
programa at ilipat ang mga pwer- 
sang gerilya at mamamayan para 
makaiwas sa labanan. Pero dahil sa 
patuloy na pagsulong ng AFP, nag- 
sagupaan noong umaga ng Disyem- 
be 27 ang isang yunit ng AFP at 
isang yunit ng BHB, na ikinasugat 
ng ilang sundalo. Gumanti ang AFP 
sa pamamagitan ng pagpapaputok 
ng 105 mm howitzer, subalit hindi 
nito tinamaan ang target. Kinabu- 
kasan, dalawang helikopter ang 
ipinadala ng kaaway para kunin 
ang mga kaswalting sundalo. ABI 


AN 
NAN 


Ñ 


ANG BAYAN Enero 7, 2010 


Progresibong lider-masa sa 
Davao City, sumukob sa BHB 


Davao City na siya ay sumukob sa Bagong Hukbong Bayan (BHB) at 


P ormal nang ipinahayag ng isang dating progresibong lider-masa sa 


kasalukuyang nasa pangangalaga nito. 


Ayon kay Alvin Luque, dating 
pangkalahatang kalihim ng Bagong 
Alyansang Makabayan (BAYAN), 
“Ito ang pinakamakatwirang desi- 
syon para sa akin dahil ang mga or- 
ganisasyong ito ang makapagbibi- 
gay-garantiya di lamang sa kaligta- 
san ko sa pampulitikang pamamas- 
lang kundi, higit sa lahat, sa kala- 
yaan ng mamamayan sa mahigpit 
na pang-aapi ng reaksyunaryong 
pasistang estado.” 

“Humihinga pa rin ako at luma- 
laban dahil sa desisyon kong ito,” 
ani Luque. Mula pa noong 2002, si 
Luque ay isinama na ng Armed For- 
ces of the Philippines (AFP) sa or- 
der of battle nito at naging target 
ng matinding panggigipit ng mili- 
tar. Sinampahan siya ng mga gawa- 
gawang kasong arson at rebelyon 
at tinangkang arestuhin noong 
2007. 

Lumantad si Luque noong Dis- 
yembre 26 sa pagdiriwang ng ani- 
bersaryo ng PKP sa Marihatag, Su- 
rigao del Sur, sa pangunguna ng 
National Democratic Front. Ayon 
kay Luque, nagpasya siyang isiwa- 
lat sa publiko ang kanyang katayu- 
an para matahimik na ang iba't 
ibang ispekulasyon at kasinungali- 
ngang inilalako ng AFP mula nang 
mawala siya sa ligal na demokrati- 
kong kilusan noong 2007. 

Ipinaliwanag ni Luque na nag- 
pasya siyang sumukob sa BHB dahil 
kung hinayaan niyang arestuhin si- 
ya, magiging bulnerable siya sa 
iba't ibang uri ng atake, lalupa't 
binansagan siya ng AFP na “kaaway 
ng estado.” Iginiit ni Luque na ino- 
sente siya sa mga kasong kriminal 
na isinampa sa kanya ng AFP sa 
isang korte sa Davao City. “Nais ko 

sanang humarap sa pagdinig at 
ihayag ang aking panig, subalit 
iyon ay imposibleng gawin sa ila- 
lim ng rehimeng ito na walang pa- 
kundangan.” 

Tinukoy niya na sa ilalim ng re- 
himeng US-Arroyo, mahigit isanli- 
bo nang kritiko nito ang naging 
biktima ng ekstrahudisyal na pama- 
maslang, kabilang ang mga mama- 
mahayag, abugado at taong simba- 
han. “Hindi ako pwedeng magsa- 


walang-kibo na lamang sa sunud- 
sunod na pamamaslang at magkun- 
waring mainam ang kalagayan. Kai- 
langang gumawa ng makataru- 
ngang aksyon. Kaya tungkulin kong 
gawin ang lahat ng aking makakaya 
di lamang para mabuhay kundi pa- 
tuloy na mabuhay nang lumalaban 
para sa mamamayang walang patid 
na pinagsasamantalahan at inaapi 
ng rehimen.” ABI 


AFP, bigo sa Samar 


a kabila ng pagkukumahog ni Gen. Arthur Tabaquero, hepe ng 

8th ID ng Philippine Army, nabigo pa rin itong durugin ang re- 
bolusyonaryong armadong pakikibaka sa rehiyon. Mula Enero hang- 
gang Nobyembre 2009, matagumpay na nakapaglunsad ang BHB ng 
60 mga taktikal na opensiba kung saan nakasamsam sila ng 37 ar- 
mas at nakapatay ng 90 elemento ng kaaway. 

Partikular sa prubinsya ng Samar, magiting na binigo ng BHB at 
ng mamamayan ang labimpitong (17) malalaking opensibang mili- 
tar ng 8th ID na kinabibilangan ng 14 na laking batalyon, dalawang 
laking brigada at isang laking dibisyong operasyon. 

Sa harap ng mababangis na pananalakay, walang nawasak na yu- 
nit ng BHB sa nasabing prubinsya. Bagkus, nakapaglunsad ng mga 
kontra-opensiba ang mga yunit ng BHB, ani Ka Vicente Magbuhat, 
tagapagsalita ng Arnulfo Ortiz Command ng BHB sa prubinsya ng 


Samar. 


Mula Enero hanggang Nobyembre 2009, nakapaglunsad ang BHB 
rito ng 32 taktikal na opensiba, nakaagaw ng 18 malalakas na ar- 
mas at mga bala, nakapatay ng 21 sundalo at nakasugat ng sampu. 
Bunsod ng pakikihamok nila sa mga reaksyunaryong pasistang tro- 
pa, napataas ng mga Pulang mandirigma ang kanilang kakayahang 


lumaban. 


Wala ring larangang gerilya sa Samar na napakitid ng kaaway 
dahil lamang sa desperadong paghahasik nito ng pasistang lagim. 
Sa katunayan, nakapagbukas pa ang BHB ng dagdag na eryang ma- 


kikilusan. 


Dahil sa patuloy na paglakas ng rebolusyonaryong pwersa sa 
Eastern Visayas, napilitang aminin ni General Tabaquero na hindi 
nila kayang durugin ang BHB sa itinakda nilang dedlayn. ABI 


MATATAGUMPAY NA OPENSIBA NG BHB 


Ambus sa Cagayan Valley 


sampung elemento ng 17th IB ang napatay sa sunud-sunod na 


N yon sa pinakahuling ulat-koresponsal mula sa Cagayan Valley, 


mga pang-aatake ng mga Pulang mandirigma sa ilalim ng Henry 
Abraham Command-BHB sa East Cagayan. 


Noong Oktubre 28, apat na 
tropa ng pinaliit na platun ng 
17th IB ang napatay nang tamba- 
ngan sila habang nagpapatrulya 
sa Barangay Sta. Clara, bayan ng 
Sta. Ana. 

Noong Oktubre 30, anim ang 
kumpirmadong napatay sa 15-mi- 


17th IB ng Reengineered Special 
Operations Team (RSOT) sa mga 
barangay ng Sta. Clara, Kapanikian 
at Dungeg para maghasik ng tero- 
ristang lagim laban sa mamama- 
yang tumututol sa pangangamkam 
ng lupa ng Cagayan Export Zone 
Authority ng dinastiyang Enrile. Œ 


nutong labanan sa pagitan ng 
BHB at isang platun ng kaaway sa 
Barangay Kapanikian, bayan ng 
Sta. Ana. Mga limang metro la- 
mang ang layo ng kaaway bago si- 
la paputukan ng mga Pulang man- 
dirigma. Nasamsam ng BHB ang 
isang M16 at sampung magasin na 
puno ng mga bala. 

Kumaripas ng takbo ang mga 
kaaway nang matambangan sila. 
Sa gubat na namatay ang mga 
sundalong tinamaan ng bala. 

Nagsimula ang matinding ope- 
rasyong militar ng kaaway noong 
Oktubre 12 nang magpakawala ang 


Mga tagumpay sa Panay 


niulat ni Concha Araneta, tagapagsalita ng Panay Regional Par- 

ty Committee, na noong nagdaang taon ay nakapaglunsad ng 
13 mga taktikal na opensiba ang BHB. Nakapagdulot ito ng 21 
kaswalti sa kaaway na kinabilangan ng walong patay at 13 suga- 
tan. Ang mga ito, ayon kay Araneta, ay bahagi lamang ng naan- 
ing mga tagumpay ng Partido sa buong isla. Bukod sa armadong 
pakikibaka, tuluy-tuloy din ang paglarga ng mga kilos protesta sa 
kanayunan at mga sentrong urban ng isla laban sa tiwaling rehi- 
men. 

Ayon kay Araneta, sa kabila ng pinaigting na mga opensibang 
militar sa ilalim ng OBL, ang mga rebolusyonaryong pwersa ay la- 
lo pang lumakas. Sa darating na mga buwan ay makukumpleto na 
ang dalawa hanggang tatlong laking kumpanyang larangang geril- 
ya. Kaugnay nito, tiwala silang mabibigo nila ang kontra-rebolu- 
syonaryong kampanya ng kaaway. ABI 


Tropa ng 16th IB, 
tinambangan 


indi bababa sa tatlong sun- 

dalo ng 16th IB ang nasuga- 
tan nang salakayin ng mga kasapi 
ng Mario Corpuz Command ng BHB 
ang detatsment ng Alpha Com- 
pany ng 16th IB sa Sityo Taiwan- 
ese, Barangay Magsaysay, Infanta, 
Quezon noong Enero 4. Nakasam- 
sam ang BHB ng mga riple, pisto- 
la, mga bala at mga gamit pang- 
komunikasyon. Naiwan ang mga 
ito nang magsitakbuhan ang 
isang iskwad ng militar na pina- 
mumunuan ni Lieutenant Marcos. 
Walang anumang kaswalti sa pa- 
nig ng BHB. 

Samantala, iniulat ng Apolo- 
nio Mendoza Command (AMC) ng 
BHB na kumikilos sa bahagi ng 
Bondoc Peninsula na labingwa- 
long (18) armas ang kanilang na- 
samsam sa pagsalakay nila sa is- 
tasyon ng pulis ng San Narciso, 
Quezon noong Disyembre 20. 

Pinabulaanan ng AMC na sila 
ang may kagagawan ng panunu- 
nog sa walong kwarto ng eskwela- 
han sa bayan ng Catanauan noong 
Disyembre 26. Anito, pinakamala- 
mang na ang panununog ay baha- 
gi ng operasyong saywar ng AFP 
dahil sadyang pinagmukha ng 
mga salarin na ginawa ito ng 
BHB. 

Sa prubinsya ng Rizal, inata- 
san na ng Narciso Antazo Aramil 
Command ang mga yunit nito na 
maglunsad ng mga taktikal na 
opensiba laban sa kaaway alinsu- 
nod sa panawagan ng Partido. Ba- 
go pa ito, matagumpay itong na- 
kapagsagawa ng taktikal na open- 
siba noong Disyembre 7 at 9, ba- 
gay na lalong ikinagalit ng 16th 
IB na pinamumunuan ni Lt. Col. 
Marc Ernest Rosal. ABI 

Ilampung libong magsasaka sa Caraga, 
nakikinabang sa rebolusyong agraryo 


kampanya sa rebolusyong agraryo na inilunsad ng rebolusyonar- 


M ahigit 30,000 magsasaka na ang nakikinabang sa koordinadong 


yong kilusan sa iba't ibang baryo at bayan sa rehiyon ng Caraga 
(Northeastern Mindanao) nitong 2009. Ito ang panimulang ulat na naka- 
lap ng Ang Bayan sa pakikipanayam sa mga namumunong kadre ng Par- 


tido sa rehiyon. 

Nagsimula ang kampanya no- 
ong Abril at nagtapos ito noong 
Disyembre. 

Sa loob ng anim na buwan, ha- 
los lahat ng mga larangang gerilya 
ay nakapaglunsad ng mahigit 30 
antipyudal na mga aksyong masa. 
Nailunsad ang mga antas-baryong 
aksyong masa sa 23 barangay. Tu- 
mutok ito sa pagpapataas ng sahod 
ng mga manggagawang bukid at 
pagpapababa ng interes sa pautang 
at ng upa sa kagamitan sa produk- 
syon. Nakapaglunsad din ng pitong 
inter-baryong kampanya na pangu- 
nahing nakatuon sa pagpapataas 
ng presyo ng saging at niyog. Uma- 
bot sa 36 na baryo at 380 pamilya 
ang direktang lumahok sa nasabing 
kampanya. 

Nakinabang dito ang 6,780 pa- 
milya o mahigit 33,900 katao mula 
sa walong baryo. 

Lubos na ikinatuwa ng masang 
magsasaka ang pagkakamit nila ng 
mga pakinabang. Noo'y napakala- 
king tapyas sa kita ng mga magni- 
niyog ang pagbabawas sa kwenta 
ng "bungkig" o anumang butal sa 
eksaktong tatlo, apat o limang ki- 
long timbang kada sako. Naigiit ng 
mga magsasaka na isama na sa 
kwenta ang "bungkig." 

Naigiit din nila ang P150-200 
bawat araw na sahod sa mga nag- 
tatrabaho sa niyugan, bukod sa lib- 
reng tanghalian at meryenda. Dati, 
ang sahod ay P100-120 at hindi 
libre ang pagkain. Ang hand tractor 
na dating inuupahan nang P150 
bawat oras ay P120 bawat oras na 
lamang ang bayad. Ang kabayaran 

sa bawat P1,000 utang 
na lima hanggang pi- 
tong sakong palay ay 
naibaba sa tatlong sa- 
kong palay na lamang. 
Nakamit ng mga 
magsasaka at mangga- 
gawang bukid ang kanilang mga 
iginigiit sa pamamagitan ng paki- 
pagnegosasyon sa mga panginoong 
maylupa at komersyante-usurero. 
Sa negosasyon, malinaw na inila- 
had ng mga magsasaka ang kani- 
lang mga pag-aaral na nagpapakita 
ng sobra-sobrang kita ng mga pa- 
nginoong maylupa at komersyante- 
usurero at pagkaagrabyado naman 


ng mga magsasaka. Walang nagawa 
ang mga panginoong maylupa at 
komersyante sa harap ng makataru- 
ngang hiling ng masang magsasaka 
at sa epektibo nilang mga paraan 
sa pakikipagnegosasyon. 
— Ang nabanggit na 
4 mga tagumpay ay dag- 
dag sa mga nauna nang 
tagumpay na nakamit sa 
sustenidong paglulun- 
sad ng rebolusyong ag- 
4 raryo sa Caraga. Sa nga- 
yon, halos 20% ng kabuuang bi- 
lang ng mga baryong nakikilusan 
sa rehiyon ang nasasaklaw ng mga 
antipyudal na kampanya. Tuluy-tu- 
loy na pinalalawak ang saklaw ng 
rebolusyong agraryo sa rehiyon bi- 
lang matatag na salalayan ng pag- 
susulong ng armadong pakikibaka 
at pagpapalawak at pagkokonsolida 
sa baseng masa. ABI 


Lider-Lumad, pinaslang 


nambus ng mga armadong lalaki noong Disyembre 24 si Alberto 
“Berting” Pinagawa, 54 anyos, habang naglalakad pauwi sa kani- 
lang barangay. Nangyari ang krimen sa Barangay Eureka, Gingoog 
City, Misamis Oriental. Nagtamo si Pinagawa ng 20 tama ng bala ng 


M16 na siyang ikinamatay niya. 


Bago siya paslangin ay aktibong kumikilos si Pinagawa laban sa 
pagtotroso ng Southwood Timber Corporation na may 11,476 ektar- 
yang konsesyong sumasaklaw hanggang sa lupaing ninuno ng mga 
Higaonon. Saklaw din ng 25-taong konsesyon ang mga kritikal na 


watershed area sa lugar. 


Sa kabila ng maraming pagbabanta sa kanyang buhay, nagpatu- 
loy si Pinagawa sa pangangampanya laban sa mga kumpanya ng 
pagtotroso para maitigil na ang pagkalbo ng kagubatan, lalung-la- 
lo na sa lupaing ninuno ng mga Higaonon. 

Matapos siya paslangin ay inendorso ng Sangguniang Panglun- 
sod ng Gingoog City ang resolusyon na isusumite nito sa DENR pa- 
ra pawalambisa na ang Integrated Forest Management Agreement 
(IFMA) na iginawad ng DENR sa Southwood Timber. 

Si Pinagawa ang ika-140 nang Lumad na nagtatanggol sa lupa- 
ing ninuno na pinaslang sa Northern Mindanao mula noong 2001. [E 


Wakasan ang monopolyong 
kapitalismo para pigilin 
ang pagbabago ng klima 


Ang sumusunod ay mga sipi mula sa pahayag ni Prof. Jose Maria Si- 
son, tagapangulo ng International League of Peoples" Struggle hinggil sa 
kritisismo niya sa Climate Change Summit na ginanap noong Disyembre 7- 
18 sa Copenhagen, Denmark. Ang pagtitipon ay dinaluhan ng mga kinata- 
wan ng halos lahat ng bansa sa mundo para harapin ang problema ng pag- 
init ng temperatura ng mundo. Pero puro hungkag na pangako ang kina- 
labasan ng kumperensya dahil sa dominasyon at pananabotahe ng mga 
imperyalistang bansa, pangunahin na ang US. 


(GHG)“ na nagdudulot ng pagtaas ng temperatura ng mundo ay 

kasabay ng pagpasok ng sistemang kapitalista noong rebolusyong 
pang-industriya at ng kaakibat nitong paggamit ng mga makina at mga 
panggatong tulad ng mga produktong petrolyo at uling na karbon para 
sa transportasyon at enerhiya. Bunsod ng walang renda, maaksaya at ma- 
ruming produksyong kapitalista para lumikha ng tubo, nalagay ang daig- 
dig sa bingit ng pagkawasak. Sa ilalim ng sistema kung saan tubo ang 
pangunahing layunin ng produksyon ng lipunan, ang kapaligiran at kali- 
kasan ay pinagkukunan na lamang ng hilaw na materyales at tambakan 


À ng walang kaparis na pagtaas ng ibinubugang mga greenhouse gas 


ng mga mahilig mag-aksaya. 

Doble-dobleng dusa ang dulot 
ng pandarambong at polusyon sa 
mga pamayanang maralita. Ito rin 
ang mga pamayanang pinakahan- 
tad sa mga ganti ng kalikasan, na 
dumarating sa anyo ng mga baha, 
tagtuyot at iba pang sakunang du- 
lot o pinatitindi ng umiiral na ka- 
walan ng balanse sa kalikasan. Ang 
kababaihan at mga bata ang duma- 
ranas ng mas matinding tama ng 
mga kalagayang ito dahil sa mas 
malaking peligro sa kanilang kalu- 
sugan, at mga dagdag na komplika- 
syon sa kanilang papel sa produk- 
syon at reproduksyon. 

Papabilis na lumalaganap ang 
sistematiko at walang lubay na 
pagsira sa kagubatan sa pamamagi- 
tan ng industriyal na pagtotroso. 
Ang pagkasira ng kagubatan ng 


mundo ay humantong din sa kum- 
bersyon ng mga tanimang agrikul- 
tural para sa mga pang-eksport na 
pananim, pastulan ng baka o tani- 
man ng iisang klaseng punongka- 
hoy. Tuluy-tuloy ang walang pata- 
wad na paghuhukay ng mga mine- 
ral at walang habas na pananalasa 
ng mga multinasyunal na korpora- 
syon sa pagmimina sa Asia-Pacific, 
Latin America at Africa na likas na 
sagana sa mga depositong mineral. 
Nagbubunsod ito ng malawakang 
pagkasira at pagdumi ng kapaligi- 
ran, laganap na kawalan ng lupa at 
dislokasyon, pagkawala ng kabuha- 
yan, pagkasira ng lokal na kultura 
at laganap na mga paglabag sa ka- 
rapatang-tao sa mga rehiyong ito. 

Ang pinakahuling mga gerang 
agresyon ng US at mga kaalyado 


*Ang mga greenhouse gas (GHG) ay nagpapakapal sa atmospera at dahil 
dito ay nakukulong sa mundo ang init mula sa araw kaya umiinit ang pan- 


daigdigang klima. 

nito ay hindi lamang nagpalaki sa 
produksyon, bentahan at paggamit 
ng mga sandatang panlipol kundi 
nagbunsod pa ng malawakang pag- 
kasira at pagdumi ng mga ari-arian, 
kalusugan at kapaligiran sa Bal- 
kans, Afghanistan, Iraq at iba pang 
bansang sinalanta ng gera. Ang 
paghawan sa mga gubat at kum- 
bersyon ng mga lupain na sadyang 
para sa patuloy na mga pagsasa- 
nay-militar sa iba't ibang bahagi 
ng mundo sa pangunguna ng US ay 
nagpaparumi sa kapaligiran at su- 
misira sa mga likas na panirahan. 
Patuloy na pumipinsala sa kalika- 
san ang mga nakalalasong basura 
ng kasalukuyan at dating mga base 
militar ng US. Hindi lamang tuwi- 
rang agresyong militar ng US ang 
dala ng mga pagsasanay-militar ng 
US kundi pati mapanganib na mga 
sandata at basura mula sa naturang 
mga aktibidad. 

Ang US ang numero unong ta- 
galikha ng mga GHG ngayon. Sa US 
nagmumula ang 28% ng lahat ng 
GHG na ibinubuga sa buong mundo 
mula noong 1840. Humigit-kumu- 
lang 84% ng GHG na ibinubuga ng 
US ay nagmumula sa sektor ng 
enerhiya at kuryenteng pinatatak- 
bo ng petrolyo. Ang US din ang pi- 
nakamalaking tagaproseso at wa- 
lang rendang gumagamit ng langis 
at mga produktong petrolyo sa bu- 
ong mundo. 

Pero ayaw ng gubyernong US na 

pagtibayin ang Kyoto Protocol, in- 
ternasyunal na kasunduang pirma- 
do ng 169 na bansa na naglalayong 
ibaba nang 5.2% ang pandaigdi- 
gang antas ng ibinubugang carbon 
dioxide at limang iba pang GHG 
mula sa antas noong 1990. Ang US 
din ang patuloy na nagmamatigas 
sa matagalan at mabilis na pagba- 
bawas ng ibinubugang GHG sa nag- 
papatuloy na negosasyon para sa 
mga bagong kasunduan sa ilalim ng 
United Nations Framework Conven- 
tion on Climate Change (UNFCCC) 
sa Copenhagen. 

Pinasasahol na ng pagbabago 
ng klima ang iba pang problema sa 
kapaligiran na hinaharap ng mga 
maralitang pamayanan bunsod ng 
papalalang pagsira ng imperyalis- 
tang globalisasyon sa ating kalika- 
san. Hindi na ito usapin kung ka- 
gagawan ng tao ang mapanganib 
na pagbabago ng klima kundi kung 
paano maiiwasan ang mapanala- 
sang epekto nito na makaaapekto 
sa mahigit kalahati ng populasyon 
ng mundo na pinakabulnerable ri- 
to. Dapat umako ng responsibilidad 
ang mga industriyalisadong bansa 
sa pagkakamit ng mga tunay na 
target at huwag ipasa ang obliga- 
syon sa mga atrasadong bansa. Da- 
pat palakasin ang kakayahan ng 
mga lokal na komunidad na tumu- 
gon sa mga kalamidad. Dapat isa- 
gawa sa antas ng mga komunidad 
ang mga programa para mahusay 
na makatugon sa mga sakuna, ma- 
monitor ang mga ito at maibsan 
ang mga pinsalang dulot nito. Da- 
pat ding bigyan ng ikabubuhay ang 
mga bulnerable sa epekto ng pag- 
babago ng klima. 

Malalaking pagsulong na ang 
narating sa teknolohiya ngunit 
hindi naman ginagamit ang mga 
ito para lutasin ang mga saligang 
problema ng sangkatauhan tulad 
ng pagbagsak ng mga sistemang 
pangkalusugan, kagutuman, pagka- 
sira ng kalikasan at pagsahol at 
disintegrasyon ng lipunan. Bagkus, 

binuksan ng walang rendang kapi- 
talistang globalisasyon ang mga 
rekurso ng Ikatlong Daigdig para sa 
kapakinabangan ng mga korpora- 
syong transnasyunal na kumukuha 
ng hilaw na materyales habang 
nag-iiwan ng kanilang basura sa 
mga komunidad kung saan sila 
nag-ooperasyon. 

Dapat nating ibaling ang direk- 
syon ng produksyon at konsumo 
batay sa mga pangangailangan ng 
tao imbes na sa walang katapusang 
akumulasyon ng tubo para sa iilan. 
Dapat kolektibong kontrolin ng li- 
punan ang mga produktibong re- 
kurso para matugunan ang mga pa- 
ngangailangan ng sustenableng 
kaunlarang panlipunan at maiwa- 


san ang sobrang produksyon, sob- 
rang konsumo at sobrang pagsasa- 
mantala sa mga tao at sa kapaligi- 
ran na hindi maiiwasan sa umiiral 
na sistema ng monopolyong kapi- 
talismo. 

Para masawata ang pagbabago 
ng klima, dapat nating wakasan 
ang sistematikong pandarambong 
sa kapaligiran para sa sobrang tubo 
ng mga korporasyon sa mga indus- 
triyalisadong bansa. Dapat nating 
organisahin at ipagtanggol ang 
ating kinabukasan laban sa pala- 
munin at naghihingalong sistema. 
Dapat nating wakasan ang domina- 
syon ng monopolyong kapital sa 
ating buhay at itayo ang sosyalis- 
tang hinaharap. ABI 


Raling iglap, inilunsad ng MSP 


aglunsad ng raling iglap noong Nobyembre 26 ang Makabayang 
Samahang Pangkalusugan (MSP) sa Maynila kaugnay ng pagdi- 
riwang ng ika-31 anibersaryo ng pagkakatatag ng kanilang organi- 


sasyon. 


Sa kanilang pahayag, nanawagan ang mga kasapi ng MSP sa la- 


hat ng mga doktor, nars at kawaning pangkalusugan na sumapi sa 
Bagong Hukbong Bayan (BHB) at lumahok sa digmang bayan sa ka- 
nayunan. 

Sa kalunsuran, aktibong tumutugon ang MSP sa panawagan ng 
Partido Komunista ng Pilipinas at National Democratic Front of the 
Philippines (NDFP) na makipagtulungan at kumilos kasama ng ma- 
mamayan na makaahon sa kalamidad. Nakapaglunsad ito ng masig- 
lang relief operations, misyong medikal at stress debriefing sa mga 
maralitang komunidad na nasalanta ng kalamidad. Kumilos ang MSP 
para singilin ang rehimeng Arroyo sa kriminal na kapabayaan nito 
sa mga biktima ng kalamidad at responsibilidad nito sa malawak na 
sakunang dinaranas ng mamamayan. 

Sa kanayunan, masigasig na nakikipaglungan ang MSP sa mga 
larangang gerilya sa paglulunsad ng mga pagsasanay medikal sa 
hanay ng mga medik ng BHB at mga komite sa kalusugan ng mga 
rebolusyonaryong organisasyong masa sa mga baryo para matugu- 
nan ang mga pangangailangang pangkalusugan sa halip na umasa 
sa bulok na programang pangkalusugan ng rehimeng Arroyo. 

Samantala, naglunsad ng operasyong pinta (OP) ang mga kasa- 
pi ng Artista at Manunulat ng Sambayanan (ARMAS) sa ilang baha- 
gi ng Quezon City bilang paggunita sa ika-41 anibersaryo ng Parti- 
do. 

Ang MSP at ARMAS ay kabilang sa magkakaalyadong organisa- 
syon ng NDFP. AB] 


KP SA IBAYONG DAGAT 
Hamon sa dominasyon ng 
dolyar sa Latin America 


ance for the Peoples of Our America (mas kilala sa katawagang 


D isyembre 14 nang ianunsyo ng mga kinatawan ng Bolivarian Alli- 


Alianza Bolivariana para los Pueblos de Nuestra America, o ALBA) 
ang pagkakaroon ng komun na salapi sa hanay ng mga kasaping bansa 
nito. Pinangalanang sucre (Sistema Único de Compensación Regional o 
Unified System for Regional Compensation) ang bagong komun na salapi 
ng mga myembro ng ALBA. Simula ngayong Enero 2010, hahalili na ang 
sucre sa dolyar bilang pangunahing salaping gagamitin sa palitan ng ka- 
lakal at serbisyo sa hanay ng mga myembrong bansa ng ALBA. 


Magtatayo ang ALBA ng isang 
sentral na bangko nitong nakabase 
sa Venezuela at mga sangay nito sa 
mga myembrong bansa. Idaraan 
ang mga transaksyong pangkalaka- 
lan at pampinansya sa hanay ng 
mga myembro ng ALBA sa pagitan 
ng mga bangkong ito. 

Hindi pa kagyat na gagamitin 
ang sucre bilang panloob na salapi 
sa mga lokal na ekonomya. Gaga- 
mitin na muna ito sa panlabas na 
kalakalan, at sa simula ay daraan 
pa ang mga transaksyon sa mga 
bangkong ALBA. Dati nang nagka- 
kalakalan ang mga bansang ALBA 
na di gumagamit ng dolyar bilang 
salapi, kundi sa pamamagitan na 
ng tuwirang palitan ng mga pro- 
dukto at serbisyo. Ngayo'y ma- 
gagamit na nilang instrumento ang 
sucre para mas mapadulas at ma- 
paunlad pa ang kalakalan sa hanay 
nila. Halimbawa, kung bibili ang 
Venezuela ng mga damit mula sa 
Bolivia, maaari itong bayaran ng 
Venezuela ng langis o anumang 
produkto o serbisyong kinakalila- 
ngan ng Bolivia. Kung may sukli o 
diperensya sa halaga ng palitan, 
babayaran ito sa anyo ng salaping 
sucre na idaraan sa mga bangkong 
ALBA. Ipapasa ang sukli sa pagitan 
ng sentral na bangko at lokal na 
bangkong ALBA sa elektronikong 
pamamaraan. Awtomatikong mai- 
babaling sa lokal na salapi ang ha- 

laga ng sukling ibabayad sa kinau- 
ukulang lokal na empresa o gubyer- 
no. 

May planong gamitin na rin sa 
mga susunod na taon ang sucre 
maging sa mga panloob na transak- 
syon ng mga myembro ng ALBA, 
tulad ng paggamit ng euro sa loob 
ng mga bansang myembro ng Euro- 
pean Union at sa paggamit ng rub- 
le sa mga bansa sa blokeng Soviet 
noon. 

Ang pagkakalunsad ng sucre ay 
patunay ng determinasyon ng ALBA 
at mga myembrong bansa nito na 
labanan ang imperyalismo. Nakiki- 
ta ng mga lider ng mga bansang 
ALBA ang kahalagahan ng sucre 
hindi lamang sa kasarinlan at pro- 


teksyon ng kalakalan sa kanilang 
hanay, kundi bilang panangga sa 
tuluy-tuloy na pagbaba ng halaga 
ng dolyar. Proteksyon din ito laban 
sa anumang maniobra ng US sa dol- 
yar nito sa harap ng matinding kri- 
sis sa ekonomya ngayon sa US at sa 
buong daigdig na nadodominahan 
ng dolyar. 

Naniniwala rin ang mga ban- 
sang myembro ng ALBA na magbi- 
bigay-daan din ang sucre sa pag- 
unlad ng kani-kanilang mga eko- 
nomya kahit sa di tuwirang paraan. 
Halimbawa, maaari silang magkaisa 
sa pagtatakda ng magkakapare- 
hong buwis sa mga inaangkat na 
produkto mula sa iba pang bansa, 
na ibabatay sa salaping sucre, para 
maengganyo at mapangalagaan 
ang mga umuusbong na industriya 
sa kani-kanilang mga bansa. At da- 
hil malawak-lawak din ang saklaw 
ng ALBA, ang pagkakaroon nila ng 
komun na salapi ay maaaring mag- 
bunsod ng dibersipikasyon, kum- 
plementasyon at kabuuang pag-un- 
lad ng mga industriya sa loob ng 
rehiyon sa halip na magkani-kanya 
sila sa iilang produksyong industri- 
yal at mag-angkat na lamang ng 
mas marami pang mga produkto 
mula sa mga imperyalista at iba 


Pres. Raul Castro ng Cuba (kaliwa) at Pres. Hugo Chavez ng Venezuela 

pang bansa (tulad halimbawa ng 
mga sasakyan na pawang iniim- 
port pa mula sa US, pero maaari 
namang pagtulungan nang pro- 
yektuhin ng ALBA.) 

Ang dolyar pa rin ang gagami- 
ting salapi sa pakikipagkalakalan 
ng mga bansang ALBA labas sa 
saklaw ng kasunduan. Sa partiku- 
lar, nananatiling nakabatay sa ha- 
laga ng dolyar sa pandaigdigang 
pamilihan ang pagpepresyo ng Ve- 
nezuela sa iniluluwas nitong la- 
ngis patungong US. 

Gayunman, maaaring magsil- 
bing karagdagang udyok ang pag- 
kakalunsad ng sucre sa pagkakaro- 
on ng bagong mas istableng sala- 


mundo na papalit sa naghihingalo 
nang dolyar. Malaon na itong iti- 
nutulak ng China, Iran at marami 
pang bansa, bukod pa sa mga ban- 
sang myembro ng ALBA. 

Sa ngayon, nakaasa pa sa ka- 
salukuyang mga nakaupong lider 
ng mga bansang ALBA ang pagga- 
mit ng sucre at ang paglahok ng 
mga bansa nila sa rehiyunal na 
alyansang pangkalakalan. Ang ka- 
hinaang ito ay tumatampok sa na- 
mumuong pag-atras ng Honduras 
sa ALBA kung hindi makababalik 
ang maka-kaliwang presidente ni- 
to na napatalsik noong kalagitna- 
an ng 2009 sa pamamagitan ng 
isang kudetang inudyok at pinon- 


ping pangkalakalan sa buong 


dohan ng US. 


Kasaysayan ng ALBA 


A” pagtatayo ng ALBA ay pinangunahan ni Pres. Hugo Chavez 
ng Venezuela noong 2004 bilang alternatibo sa Free Trade 
Area of the Americas (FTAA) na itinutulak ng imperyalismong US 
para magsilbing sentro ng kalakalan sa rehiyon sa ilalim ng domi- 
nasyon ng US. Kabilang sa mga myembro ng ALBA ang nakarara- 
ming bansa sa Latin America: Venezuela, Cuba, Nicaragua, Ecua- 
dor, Bolivia, Antigua and Barbuda, Saint Vincent and the Grena- 
dines, Dominica at Honduras. Nakaupo naman bilang mga “esta- 
dong tagamasid” ang Haiti, Iran at Uruguay. 

Nagsimula ang ALBA bilang isang kasunduan sa pagitan ng Ve- 
nezuela at Cuba at di nagtagal ay lumahok din sa kasunduan ang 
siyam pang bansa sa Latin America. Ang kasunduang ito na naka- 
base sa integrasyon, kooperasyon at pagkakaisa ng mga bansang 
kasapi nito ay may katangiang anti-imperyalista at may layuning 
tiyakin ang proteksyon at pakinabang ng mga bansang kalahok di- 
to. 

Halimbawa, napaunlad nito ang kalakalan sa pagitan ng Ve- 
nezuela at Cuba nang hindi na idinadaan sa palitan ng salapi at 
hindi na nakasalalay sa dolyar. Nag-eeksport ang Venezuela ng la- 
ngis sa Cuba at binabayaran ito ng Cuba sa anyo ng suporta sa 
mga programang panlipunan at industriyal ng gubyerno ng Ve- 
nezuela, tulad ng pagpapadala ng mga duktor, guro at mga eks- 
perto sa teknolohiyang pang-industriya. Nag-eeksport din ang Ve- 
nezuela ng langis sa Nicaragua at pinapalitan naman ito ng Nica- 
ragua sa anyo ng mga produkto at teknolohiyang agrikultural. 

Isang pag-unlad sa gayong sistema ng palitan ang paggamit 
ng komun na salaping pangkalakalan na hindi na nakatali sa dol- 
yar at hindi na mapakikialaman ng mga imperyalista. ABI 

SA IBAYONG DAGAT CA, 


Effigy ni Obama, 
sinunog sa 
Afghanistan 


inunog ng mga estudyante sa 

Afghanistan ang isang effigy 
ni Pres. Barack Obama ng US no- 
ong Disyembre 30 bilang protesta 
sa pagkamatay ng sampung sibil- 
yan sa pinakahuling operasyong 
militar ng US Special Forces. 

Nangyari ang operasyon sa 
prubinsya ng Kunar noong Disyem- 
bre 26. Siyam sa sampung sibil- 
yang napatay ay mga estudyante. 
Natutulog ang mga biktima nang 
sila ay pagbabarilin ng mga sun- 
dalong Amerikano. 

Daan-daang mga estudyante 
ng Nangahar University ang nag- 
martsa sa mga lansangan at nagsi- 
sigaw ng “kamatayan” para kay 
Obama at sa mga pwersang dayu- 
han. Naglagay sila ng mga harang 
sa mga pangunahing kalsada patu- 
ngong Jalalabad, kabisera ng pru- 
binsya ng Nangahar. 

Nanawagan din ang mga es- 
tudyante na palayasin ang mga 
pwersa ng US at NATO at iginiit ni- 
lang magkaroon ng kasarinlan sa 
pulitika ang mamamayang Afghan. 
Nagbanta silang humawak ng ar- 
mas sa halip na papel at bolpen 
kung magpapatuloy pa rin ang ge- 
rang agresyon. 

Sinunog din nila ang bandila 
ng US bago maghiwa-hiwalay. Na- 
katakda pang maglunsad ng katu- 
lad na mga protesta ang mga ka- 
bataan sa Kabul, kabisera ng ban- 
sa. 

Ang pagkamatay ng maraming 
sibilyan sa walong taong gerang 
agresyon ng US sa bansa ay lalong 
nagbubunsod ng matinding galit 
ng mamamayang Afghan sa papet 
na presidenteng si Hamid Karzai at 
sa mga dayuhang mananakop. [EB 

N BALITA | 


PISTON, tutol sa proyektong RFID 


NAGLUNSAD ng kilos-protesta ni- 
tong Enero 4 ang mga kasapi ng 
Pinagkaisang Samahan ng mga 
Tsuper at Operators Nationwide 
(PISTON) sa harap ng Land 
Transportation Office (LTO) sa 
Quezon City para tutulan ang pag- 
kakabit ng Radio Frequency Infor- 
mation Device (RFID) sa mga sa- 
sakyan. Sa pamamagitan ng mga 
RFID, mababasa agad sa elektroni- 
kong paraan ang datos sa rehistra- 
syon ng sasakyan, modelo at kulay 
nito. 

Sinabi ni George San Mateo, 
pangkalahatang kalihim ng PIS- 
TON, na iligal ang nasabing pro- 
yekto dahil walang public bidding 
na isinagawa. Aniya, hindi rin na- 
man ito epektibo at pagkakakita- 
an lamang ng mga kurakot na upi- 
syal ang nasabing proyekto. Uma- 
abot sa P350.00 ang halaga ng 
RFID, at kung idadagdag pa ang 
P169.06 bayad sa pagpoproseso 
nito sa kompyuter, lumalabas na 
P519.06 ang kabuuang babayaran 
sa RFID. Sinabi pa ni San Mateo na 
dagdag-gastos lamang ito sa mga 


motorista at maaring magbunga 
pa ito ng ilang paglabag sa kara- 
patang-tao tulad ng karapatang 
pangalagaan ang pribadong im- 
pormasyon. 

Sinabi naman ni Bayan Muna 
Rep. Teddy Casifio na ang aktwal 
na papel ng RFID ay lumikom ng 
pondo para sa darating na elek- 
syon. Aniya, umaabot lamang sa 
P10 ang totoong halaga ng bawat 
RFID batay sa mga pananaliksik, 
subalit ito ay lumobo sa P350.00. 
Mahigit P2.45 bilyon ang kikitain 
sa RFID. 

Nagbigay-payo si Casifio sa 
mga motorista na huwag munang 
bumili ng RFID hangga't hindi pa 
nagdedesisyon ang Korte Suprema 
sa usapin ng RFID. Nagsampa ng 
petisyon para sa Temporary Res- 
training Order (TRO) ang PISTON 
at iba pang progresibong organi- 
sasyon para mapahinto ang imple- 
mentasyon ng RFID. 

Malawakang tigil-pasada na- 
man ang ilulunsad ng PISTON kung 
magpapatuloy ang nasabing pro- 
yekto. 


Lumolobong utang ng bansa 


UMAABOT na sa P47,039 ang 
utang ng bawat Pilipino ngayong 
2010, mas mataas sa P45,889 no- 
ong nakaraang taon. Ibinatay ng 
mga ekonomista ang pagtayang 
ito sa kabuuang utang ng gubyer- 
no noong nakaraang Setyembre na 
P4.3 trilyon. Ang Pilipinas ay may 
kabuuang populasyong 92 milyon. 

Patuloy na lumalaki ang pa- 
ngungutang ng gubyerno sa harap 
ng lumolobong depisit nito sa 
badyet. Nangangahulugan ito ng 
dagdag na pasanin hindi lamang 
ng kasalukuyan kundi ng susunod 

pang henerasyon. 

Noong Nobyembre 2009, ang 
depisit sa badyet ng gubyerno ay 
umaabot na sa P272.5 bilyon. 
Ngayong pagpasok ng 2010, aabot 
na ito sa halos P300 bilyon, ayon 
kay Finance Secretary Margarito 
Teves. Lagpas ito sa pagtaya ng 
Department of Finance na P250 
bilyong depisit. 

Tinatanaw na lalaki pa hang- 
gang P4.7 trilyon ang utang ng 
gubyerno ngayong taon. Kapag 
nangyari iyon, magiging P50,000 
na ang utang ng bawat Pilipino. 


Operasyon ng CIA sa 
Afghanistan, nabulabog 


SUSPENDIDO ang operasyon ng 
isang mayor na forward operating 
base ng Central Intelligence 
Agency (CIA) ng US sa Afghanis- 
tan nang mapatay ang marami sa 
mga operatiba nito. Napatay ang 
pitong upisyal ng CIA matapos 
magpasabog ang isang suicide 
bomber sa loob ng base noong 
Disyembre 30. Anim na istap din 
ng naturang ahensya ang malub- 
hang nasugatan. 

Kinumpirma ng hepe ng CIA na 
si Leon Panetta na ang pito ay 
mga upisyal ng ahensyang panik- 
tik ng US. Kabilang sa mga kaswal- 
ti ang upisyal na namumuno ng 
kanilang operasyong paniktik sa 
Forward Operating Base Chapman 
sa prubinsya ng Khost, sa timog- 
silangang bahagi ng Afghanistan. 

Ang Forward Operating Base 
Chapman ay mahigit 30 kilometro 
lamang ang layo sa hangganan ng 
Pakistan. Bunga ng insidente, na- 
lantad sa midya ang papel ng na- 
turang lihim na base bilang sentro 
ng pangangalap ng datos paniktik, 
pagtukoy ng mga target para sa 
pang-aatake ng mga eroplanong 
drone at pagpaplano ng mga mi- 
syon para patayin ang mga pinag- 
sususpetsahang gerilyang Pakista- 
ni at Afghan. Sa hilagang-kanlu- 
rang Pakistan pa lamang, umaabot 
na sa 600 katao ang napapatay ng 
mga drone mula noong Agosto 
2008. 

Tigil ngayon ang operasyon ng 
base at idinetine ang umaabot sa 
150 manggagawa nito na karami- 
han ay mga Afghani. 

Nakapuslit papasok sa base 
militar ang suicide bomber na nire- 
rekrut sana ng CIA para gawing 
impormer. Pinasabog niya ang da- 
lang bomba sa gym ng base. 

Itaas ang antas ng digmang bayan 
sa bagong dekada A 


Ne solidong katayuan ngayon ang Partido Komunista ng Pilipi- i 


nas, Bagong Hukbong Bayan (BHB) at rebolusyonaryong mama- 
mayan para maisulong ang digmang bayan sa bagong dekada sa 
antas na di pa nito naaabot sa nakaraan. 

Pinakamatibay na batayan nito ang naipong lakas, karanasan at ma- }Ẹ* 
niningning na tagumpay ng digmang bayan nitong nakaraang mahigit pay 
apat na dekada, at ang higit pa nitong pagkakapanday bunga ng ma- li 
tagumpay na pagharap at pagbigo sa sa todong gera at Oplan o a 
Bantay Laya ng rehimeng US-Arroyo nitong katatapos na Q 
dekada. PU 

Nagdudulot ng higit pang paborableng obheti- KC 
bong kundisyon para sa ibayong pagsulong at mala- -A 5 
laking pag-igpaw ng rebolusyong Pilipino ang pagkaka- Ch 
sadlak sa depresyon ng pandaigdigang sistemang ka- 7/ ro 
pitalista at lalong pagkakabaon sa permanenteng T N 
krisis ng malakolonyal at malapyudal na sistema Ni 
sa Pilipinas. IN 

Determinado ang Partido at lahat ng rebolu- 
syonaryong pwersa na gampanan ang mga tungkulin 
upang umigpaw nang malaki ang digmang bayan sa 
unang limang taon ng bagong dekada mula sa yugto ng 
estratehikong depensiba tungo sa estratehikong pagka- 
patas. 

Sa pagharap sa malaking hamong ito, maraming 
paghahanda at pagsisikap ang dapat pursigidong 
isagawa ng lahat ng mga kadre, kasapi, mandirigma, (fl. 
aktibista at rebolusyonaryong mamamayan. 

Una sa lahat, dapat higit na palakihin at palaka- 
sin ang Partidong namumuno sa rebolusyonaryong kilu- ` 
san. Dapat pag-ibayuhin ang pagrerekrut laluna sa 13 
hahay ng mga manggagawa, iba pang masang anak- NG 


Mga tampok sa Progresibong lider- Tropa ng 16th IB, Hamon sa dominasyon 
. . masa, sumukob sa inambus sa Quezon ng dolyar sa Latin 
Isyung ito... BHB PAHINA 5 PAHINA 6 | Amerika PAHINA 10 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


